\NormalFont\ShortTitle{1 Phexros}

{\MT Phexros

\par }{\MTB Tokkoffaa



\par }\ChapOne{1}{\SH Nagaa Gaafachuu
\par }
{\PO \VerseOne{1}Phexros ergamaa Yesuus Kiristoos irraa,


\par }{\PO Gara filatamtoota Phonxoos, Galaatiyaa, Qaphadooqiyaa, Asiyaa fi Biitaaniyaa keessa bibittinnaaʼan
\VS{2}kanneen akka beekumsa Waaqa Abbaatti, karaa hojii qulqulleessuu Hafuuraatiin, akka Yesuus Kiristoosiif ajajamanii fi akka dhiigni isaa isaanitti facaafamuuf filatamaniitti:


\par }{\PO Ayyaannii fi nagaan isiniif haa baayʼatu.

\par }{\SH Abdii Jiraataadhaaf Waaqa Galateeffachuu
\par }
{\PP \VS{3}Waaqaa fi Abbaan Gooftaa keenya Yesuus Kiristoos haa eebbifamu! Inni araara isaa guddaa sanaan, warra duʼan keessaa kaʼuu Yesuus Kiristoosiin abdii jiraataadhaaf lammata nu dhalche;

\VS{4}akkasumas dhaala hin badne, kan hin xuroofne yookaan hin geeddaramnetti nu galche; dhaalli kunis samii keessa isinii kaaʼameera;

\VS{5}isin warra karaa amantiitiin hamma fayyina bara dhumaatti mulʼachuudhaaf qophaaʼe sanaatti humna Waaqaatiin eegamtanii dha.

\VS{6}Isinis yoo amma yeroo gabaabaaf qorumsa gosa garaa garaa keessa darbuu qabaattan iyyuu waan kanaan akka malee gammaddan.

\VS{7}Wanni kunis akka amantiin keessan kan warqee yoo ibiddaan qulqulleeffame iyyuu badu sana caalu sun dhugaa taʼuun isaa mirkaneeffamee, yeroo itti Yesuus Kiristoos mulʼatutti galata, ulfinaa fi kabaja fiduuf taʼe.

\VS{8}Isin utuu isa hin argin isa jaallattu; amma yoo isa arguu baattan iyyuu isatti amantu; gammachuu ibsamuu hin dandeenyee fi ulfina qabeessaanis guutamtaniirtu;

\VS{9}isin buʼaa amantii keessanii jechuunis fayyina lubbuu keessanii argachaa jirtuutii.


\par }{\PP \VS{10}Raajonni waaʼee ayyaana isinii kennamuuf jiru sanaa dubbatan sun itti jabaatanii waaʼee fayyina kanaa qorachaa, iyyaafachaas turan;

\VS{11}isaanis yommuu Hafuurri Kiristoos inni isaan keessa ture sun waaʼee dhiphina Kiristoosiitii\FTNT{*}{{\FR 1:11 }{\FT{yookaan
}}{\FQA{Masiihichaa}}} fi waaʼee ulfina itti aanu sanaa duraan dursee dubbatetti yoomii fi haala akkamii keessa akka taʼu beekuuf yaalaa turan.

\VS{12}Namoonni Hafuura Qulqulluu isa samiidhaa ergameen wangeela isinitti lallaban sun waan amma isinitti himan keessatti utuu ofii isaanii hin taʼin isin akka tajaajilan ifa ni taʼeef; waan kana ergamoonni iyyuu gad fageenyaan arguu hawwu.


\par }{\SH Qulqulloota Taʼaa
\par }
{\PP \VS{13}Kanaafuu mudhii qalbii keessanii hidhadhaa; warra of qaban taʼaa; abdii keessanis guutumaan guutuutti ayyaana yeroo Yesuus Kiristoos mulʼatutti isinii kennamu sana irra kaaʼadhaa.

\VS{14}Akka ijoollee ajajamanii taʼaa malee hawwii hamaa bara wallaalummaa keessanii sana duukaa hin buʼinaa.

\VS{15}Qooda kanaa akkuma inni isin waame sun qulqulluu taʼe, isinis waan hojjetan hundumaan qulqulloota taʼaa;

\VS{16}“Ani qulqulluudhaatii isinis qulqulloota taʼaa”\FTNT{†}{{\FR 1:16 }{\FT{}}{\XT{Lew 11:44,45; 19:2; 20:7}}} jedhamee barreeffameeraatii.


\par }{\PP \VS{17}Isin erga isa utuu wal hin caalchisin nama hunda akkuma hojii isaatti itti muru sana “Abbaa” jettanii waammattanii bara keessummummaa keessan isa sodaachaa jiraadhaa.

\VS{18}Isin akka jireenya faayidaa hin qabne kan abbootii keessan irraa dhaaltan irraa waan baduu dandaʼu kan akka meetiitii fi warqeetiin hin furamin beektuutii.

\VS{19}Garuu dhiiga gatii guddaa qabu, dhiiga Kiristoos jechuunis hoolaa mudaa yookaan hanqina hin qabne sanaatiin furamtaniirtu.

\VS{20}Inni utuu addunyaan hin uumamin duraan dursee beekame; garuu isiniif jedhee bara dhumaa kana keessa mulʼate.

\VS{21}Isinis karaa isaatiin Waaqa warra duʼan keessaa isa kaasee ulfina isaaf kenne sanatti amantu; kunis akka amantii fi abdiin keessan Waaqayyo taʼuuf.


\par }{\PP \VS{22}Egaa isin waan akka obboloota keessaniif jaalala dhugaa qabaattaniif jettanii dhugaadhaaf ajajamuun of qulqulleessitaniif, cimsaatii garaa qulqulluudhaan wal jaalladhaa.

\VS{23}Isin karaa dubbii Waaqaa isa jiraatuu fi cimee dhaabatu sanaatiin sanyii hin badne irraa lammata dhalattan malee sanyii badu irraa miti.


\par }{\Q \VS{24}“Foon hundi akkuma margaa ti;

\par }{\QB ulfinni isaa hundis akkuma daraaraa margaa ti;

\par }{\Q margi ni coollaga; daraaraanis ni harcaʼa;


\par }{\QB \VS{25}dubbiin Gooftaa garuu bara baraan ni jiraata.”\FTNT{‡}{{\FR 1:25 }{\FT{}}{\XT{Isa 40:6‑8}}}

\par }{\MM Dubbiin kunis wangeela isinitti lallabame sana.




\par }\Chap{2}{\PP \VerseOne{1}Kanaafuu hammina hunda, gowwoomsaa hunda, itti fakkeessummaa, weennoo fi maqaa nama balleessuu hunda of irraa fageessaa.

\VS{2}Akka ittiin fayyina keessaniin guddattaniifis akkuma daaʼimman reefuu dhalataniitti aannan hafuuraa qulqullaaʼaa sana jabeessaa dharraʼaa;

\VS{3}isin gaarummaa Gooftaa dhandhamattaniirtuutii.


\par }{\SH Dhagaa Jiraataa fi Saba Filatame
\par }
{\PP \VS{4}Isin erga gara isaa, gara Dhagaa jiraataa namoonni tuffatanii Waaqni garuu filate gati jabeessa sanaa dhuftanii,

\VS{5}isinis akkuma aarsaa hafuuraa kan karaa Yesuus Kiristoosiin Waaqa biratti fudhatamaa taʼe dhiʼeessuudhaan luboota qulqullaaʼoo taʼuuf akkuma dhagaawwan jiraatootti mana hafuuraa taatanii ijaaramaa jirtu.

\VS{6}Katabbiin Qulqulluun,

\par }{\Q “Kunoo, ani Xiyoon keessa, dhagaa tokko,

\par }{\QB dhagaa golee filatamaa gati jabeessa nan kaaʼa;

\par }{\Q namni isa amanatu

\par }{\QB kam iyyuu hin qaanaʼu”\FTNT{*}{{\FR 2:6 }{\FT{}}{\XT{Isa 28:16}}}

\par }{\MM jedhaatii.

\VS{7}Kanaafuu dhagaan kun isin warra amantaniif dhagaa gati jabeessaa dha. Warra hin amanneef garuu,

\par }{\Q “Dhagaan ijaartonni tuffatan,

\par }{\QB dhagaa golee taʼeera.”\FTNT{†}{{\FR 2:7 }{\FT{}}{\XT{Far 118:22}}}


\par }{\MM \VS{8}Akkasumas,

\par }{\Q “Dhagaa nama gufachiisu,

\par }{\QB kattaa nama kuffisu taʼe”\FTNT{‡}{{\FR 2:8 }{\FT{}}{\XT{Isa 8:14}}}

\par }{\MM jedhameera. Isaanis waan dubbii sanaaf ajajamuu didaniif gufatan; dhugumaanuu isaan kanumaaf ramadaman.


\par }{\PP \VS{9}Isin garuu akka galata isa dukkana keessaa gara ifa isaa dinqisiisaatti isin waame sanaa labsitaniif dhaloota filatame, luboota mootii, saba qulqulluu, saba Waaqaa kan addaa taataniirtu.

\VS{10}Isin dur saba Waaqaa hin turre; amma garuu saba Waaqaa ti; isin dur araara hin arganne; amma garuu araara argattaniirtu.


\par }{\SH Jireenya Waaqatti Tolu Jiraachuu
\par }
{\PP \VS{11}Yaa michoota jaallatamoo, isin waan addunyaa keessatti alagootaa fi keessummoota taataniif akka hawwii foonii kan lubbuu keessan lolu irraa fagaattan ani isinin gorsa.

\VS{12}Akka ormoonni akka waan isin hammina hojjetaniitti maqaa isin balleessan sun, hojii keessan isa gaarii arganii guyyaa Waaqni nu ilaaluu dhufutti ulfina isaaf kennaniif isaan gidduutti amala gaarii qabaadhaa.


\par }{\SH Bulchitootaaf Buluu
\par }
{\PP \VS{13}Gooftaadhaaf jedhaatii taayitaa namaa hunda jalatti bulaa; mootii taayitaa ol aanaa qabu

\VS{14}yookaan bulchitoota inni akka isaan namoota balleessaa hojjetan adabanii warra waan qajeelaa hojjetan immoo galateeffataniif erge hundumaa jalattis bulaa.

\VS{15}Waaqni akka isin waan gaarii hojjechuudhaan haasaa wallaalummaa namoota gowwaa afaan qabachiiftan fedhaatii.

\VS{16}Akka warra bilisummaa qabaniitti jiraadhaa; bilisummaa keessan immoo hammina dhoksuuf itti hin fayyadaminaa; garuu akka tajaajiltoota Waaqaatti jiraadhaa.

\VS{17}Nama hunda kabajaa; obbolummaa amantootaa jaalladhaa; Waaqa sodaadhaa; mootiifis ulfina kennaa.


\par }{\SH Gooftoliidhaaf Buluu
\par }
{\PP \VS{18}Yaa garboota, isinis gooftota keessan warra gaarii fi toloota qofa utuu hin taʼin warra jalʼootas sodaa hundaan jalatti bulaa.

\VS{19}Namni tokko yoo Waaqaaf jedhee dhiphina dabaan isatti dhufe obse galata qaba.

\VS{20}Isin yoo sababii balleessaa hojjettaniif dhaanamtanii obsitan galata maalii argattu? Garuu yoo sababii waan qajeelaa hojjettaniif dhiphattanii obsitan kun fuula Waaqaa duratti galata qaba.


\par }{\SH Fakkeenya Kiristoos
\par }
{\PP \VS{21}Wanni isin waamamtaniifis kanuma. Kiristoos akka isin faana isaa duukaa buutaniif jedhee isiniif dhiphachuudhaan fakkeenya isinii kenneeraatii.


\par }{\Q \VS{22}“Inni cubbuu hin hojjenne;

\par }{\QB sobni afaan isaatii hin baane.”\FTNT{§}{{\FR 2:22 }{\FT{}}{\XT{Isa 53:9}}}


\par }{\MM \VS{23}Yeroo isaan isa arrabsanitti inni isaan hin arrabsine; yeroo dhiphatettis nama hin doorsifne. Garuu isa qajeelummaan muru sanatti imaanaa of kenne.

\VS{24}Inni mataan isaa akka nu cubbuuf duunee qajeelummaaf immoo jiraannuuf jedhee dhagna isaatiin cubbuu keenya fannoo irratti baate; isinis madaa isaatiin fayyitaniirtu.

\VS{25}Isin dur akkuma hoolota karaa irraa badanii turtan; amma garuu gara Tiksee fi Phaaphaasii lubbuu keessaniitti deebitaniirtu.




\par }\Chap{3}{\SH Niitonni Dhirsootaaf Buluu
\par }
{\PP \VerseOne{1}Yaa niitota, yoo dhirsoonni dubbicha hin amanne tokko tokko jiraatan akka isaan dubbii tokko malee amaluma niitota isaaniitiin boojiʼamaniif isinis akkasuma dhirsoota keessaniif ajajamaa;

\VS{2}isaanis yommuu qulqullinaa fi sodaa isin jireenya keessan keessatti qabdan arganitti ni boojiʼamu.

\VS{3}Miidhaginni keessan faaya alaan mulʼatuun jechuunis shurrubbaa dhaʼachuu, warqee kaaʼachuu fi uffata bareedaa uffachuun hin taʼin;

\VS{4}qooda kanaa miidhaginni keessan miidhagina keessa namummaa keessanii haa taʼu; innis miidhagina hafuura garraamii fi tasgabbaaʼaa, kan hin badne, kan fuula Waaqaa duratti gatii guddaa qabu haa taʼu.

\VS{5}Dubartoonni qulqulloonni durii warri Waaqa abdatanis akkasuma dhirsoota isaaniitiif ajajamuudhaan of miidhagsan;

\VS{6}Saaraanis Abrahaamiin “Gooftaa” jettee waamaa isaaf ajajamaa turte. Isinis yoo waan qajeelaa hojjettanii fi sodaachuu baattan intallan ishee ti.


\par }{\SH Dirqama Dhirsootaa
\par }
{\PP \VS{7}Yaa dhirsoota, isinis akkasuma akka isaan dadhaboo taʼan hubadhaatii ulfina isaaniif kennuudhaan niitota keessan wajjin jiraadhaa; kanas sababii isaanis isin wajjin ayyaana jireenyaa dhaalaniif akka wanni tokko iyyuu kadhaa keessan hin gufachiifneef jedhaatii godhaa.


\par }{\SH Sababii Waan Gaarii Hojjetaniif Dhiphachuu
\par }
{\PP \VS{8}Dhuma irratti hundi keessan yaada tokko qabaadhaa; walii naʼaa; akka obbolootaatti wal jaalladhaa; garaa laafotaa fi warra gad of qabanis taʼaa.

\VS{9}Hamaa, hamaadhaan hin deebisinaa; yookaan arrabsoo, arrabsoodhaan hin deebisinaa; qooda kanaa eebbisaa. Isinis akka eebba dhaaltaniif kanumaaf waamamtaniitii.


\par }{\Q \VS{10}“Namni jireenya jaallatu,

\par }{\QB kan bara gaariis arguu hawwu kam iyyuu,

\par }{\Q arraba isaa hammina irraa,

\par }{\QB hidhii isaa immoo soba dubbachuu irraa haa eeggatu.


\par }{\Q \VS{11}Inni hammina irraa deebiʼee gaarii haa hojjetu;

\par }{\QB nagaa haa barbaadu; duukaa haa buʼus.


\par }{\Q \VS{12}Iji Gooftaa qajeeltota irra jiraatii;

\par }{\QB gurri isaas kadhata isaaniitiif banamaa dha;

\par }{\Q garuu fuulli Gooftaa warra hamaa hojjetanitti ni hammaata.”\FTNT{*}{{\FR 3:12 }{\FT{}}{\XT{Far 34:12‑16}}}


\par }{\PP \VS{13}Isin gaarii hojjechuuf yoo hinaaftan, eenyutu isin miidha?

\VS{14}Garuu yoo qajeelummaaf jettanii dhiphattan isin eebbifamoo dha. “Sodaachisuu isaanii hin sodaatinaa; hin jeeqaminaas.”\FTNT{†}{{\FR 3:14 }{\FT{}}{\XT{Isa 8:12}}}

\VS{15}Garuu garaa keessan keessatti Kiristoos Gooftichaaf ulfina guddaa kennaa. Nama sababii abdii isin qabdan sanaa isin gaafatu kamiif iyyuu deebii kennuuf yeroo hunda qophaaʼaa. Waan kana immoo garraamummaa fi sodaan godhaa;

\VS{16}isinis yommuu namoonni waaʼee keessan waan hamaa dubbatanitti akka warri amala gaarii isin Kiristoos keessatti qabdan sana arrabsan qaanaʼaniif yaada gaarii qabaadhaa.

\VS{17}Dhiphachuun keessan fedhii Waaqaa yoo taʼe, hamaa hojjettanii dhiphachuu irra gaarii hojjettanii dhiphachuu wayya.


\par }{\SH Fakkeenya Kiristoos
\par }
{\PP \VS{18}Kiristoosis Waaqatti isin fiduuf jedhee inni qajeelaan, warra qajeeltota hin taʼiniif siʼa tokko cubbuuf dhiphateeraatii. Inni fooniin ni ajjeefame; Hafuuraan garuu jiraataa taasifame;

\VS{19}erga jiraataa taasifamee immoo dhaqee hafuurota mana hidhaa jiranitti lallabe;

\VS{20}isaanis bara Nohi keessa utuu dooniin ijaaramaa jiruu, yeroo Waaqni obsaan eegetti warra hin ajajaminii dha. Doonii kanaanis nama muraasa, walumatti nama saddeeti qofatu badiisa bishaanii jalaa baʼe;

\VS{21}bishaan kun fakkeenya cuuphaa amma iyyuu isin fayyisuu ti; kunis dhagna irraa xurii baasuu utuu hin taʼin qalbii qulqulluun Waaqaaf waadaa galuu dha. Innis duʼaa kaʼuu Yesuus Kiristoosiin isin fayyisa;

\VS{22}Kiristoos samiitti ol baʼee mirga Waaqaa jira; ergamoonni Waaqaa, aangoowwanii fi humnoonni hundinuu isa jalatti bulu.




\par }\Chap{4}{\SH Waaqaaf Jiraachuu
\par }
{\PP \VerseOne{1}Kanaafuu waan Kiristoos foon isaatiin dhiphateef isinis yaaduma akkasiitiin hidhadhaa; sababiin isaas inni fooniin dhiphate cubbuu dhiiseera.

\VS{2}Kanaafuu inni bara jireenya isaa kan foonii isa hafe sana akka fedhii Waaqaatti jiraata malee akka hawwii namaatti hin jiraatu.

\VS{3}Yeroon isin duraan waan ormoonni hojjechuu jaallatan sana jechuunis jireenya gad dhiisii irratti, hawwii foonii irratti, machii irratti, addaggummaa irratti, gar malee dhuguu fi waaqeffannaa waaqota tolfamoo kan jibbisiisaa taʼe irratti balleessitan sun haa gaʼu.

\VS{4}Isaanis sababii isin gara jireenya gad dhiisii akkasiitti isaan wajjin hin fiigneef ni dinqisiifatu; isin arrabsus.

\VS{5}Garuu isaan Waaqa warra jiranii fi warra duʼanitti muruuf qophaaʼe sana duratti deebii ni kennu.

\VS{6}Kanaafuu karaa fooniitiin akkuma namaatti akka isaanitti muramuuf, karaa hafuuraatiin immoo akka Waaqaatti akka jiraataniif wangeelli warra duʼanii jiranitti iyyuu lallabameera.


\par }{\SH Dhuma Waan Hundumaa
\par }
{\PP \VS{7}Dhumni waan hundaa dhiʼaateera. Kanaaf akka Waaqa kadhachuu dandeessaniif dammaqaa; warra of qabanis taʼaa.

\VS{8}Waan hunda caalaatti jaalala hoʼaa waliif qabaadhaa; jaalalli cubbuu baayʼee dhoksaatii.

\VS{9}Guungummii malee wal keessumsiisaa.

\VS{10}Tokkoon tokkoon namaa kennaa warra kaan tajaajiluuf argate kam iyyuu akkuma abbaa imaanaa amanamaa kan ayyaana Waaqaa bifa garaa gaaraatiin jiru sanaa tokkootti itti fayyadamuu qaba.

\VS{11}Namni dubbatu kam iyyuu akka nama dubbii Waaqaa dubbatuutti haa dubbatu. Namni tajaajilu kam iyyuu akka Waaqni waan hunda keessatti karaa Yesuus Kiristoosiin galateeffamuuf jedhee jabina Waaqni isaaf kenneen haa tajaajilu. Ulfinnii fi humni bara baraa hamma bara baraatti isaaf haa taʼu. Ameen.


\par }{\SH Sababii Kiristaana Taʼaniif Dhiphachuu
\par }
{\PP \VS{12}Yaa michoota jaallatamoo, qorama akka ibiddaa kan amma ittiin dhiphachaa jirtan kana akka waan wanni haaraan isinitti dhufeetti hin dinqisiifatinaa.

\VS{13}Garuu isin yeroo ulfinni isaa mulʼatutti akka baayʼee gammaddaniif waan dhiphina Kiristoos keessatti qooda fudhattaniif gammadaa.

\VS{14}Yoo maqaa Kiristoosiitiif jettanii arrabsamtan isin eebbifamoo dha; Hafuurri ulfinaatii fi Hafuurri Waaqaa isin irra boqotaatii.

\VS{15}Isin keessaa namni kam iyyuu akka nama nama ajjeesuutti yookaan akka hattuutti yookaan akka nama yakka hojjetuutti yookaan akka nama dubbii namaa keessa seenuutti hin dhiphatin.

\VS{16}Garuu namni tokko yoo sababii Kiristaana taʼeef dhiphate maqaa sanaan Waaqa haa galateeffatu malee hin qaanaʼin.

\VS{17}Yeroon itti murtiin mana Waaqaatii jalqabu dhiʼaateeraatii; murtiin kun yoo nurratti jalqaba taʼe dhumni warra wangeela Waaqaatiif hin ajajamnee akkam haa taʼu ree?


\par }{\Q \VS{18}“Erga qajeeltonni fayyuun rakkisaa taʼe,

\par }{\QB namni Waaqatti hin bullee fi cubbamaan maal haa taʼu ree?”\FTNT{*}{{\FR 4:18 }{\FT{}}{\XT{Fak 11:31}}}


\par }{\PP \VS{19}Kanaafuu warri akka fedhii Waaqaatti dhiphatan lubbuu isaanii Uumaa isaanii amanamaa sanatti imaanaa kennatanii waan gaarii hojjechuutti haa fufan.




\par }\Chap{5}{\SH Maanguddootaa fi Karra Hoolotaatiif
\par }
{\PP \VerseOne{1}Ani akka maanguddoo akkuma isaanii tokkootti, akka dhuga baatuu dhiphina Kiristoosii fi akka nama ulfina mulʼachuuf jiru sana keessatti qooda qabu tokkootti akkana jedhee maanguddoota isin gidduu jiran sana nan gorsa;

\VS{2}karra hoolotaa Waaqaa kan tika keessan jala jiru eeguudhaan tiksoota taʼaa; kanas sababii dirqamtaniif utuu hin taʼin fedhiidhuma keessaniin akka Waaqni akka isin taatan barbaadutti, buʼaa nama qaanessu argachuuf utuu hin taʼin hawwii guddaa tajaajilaaf qabdaniin godhaa;

\VS{3}karra hoolotaatiif fakkeenya taʼaa malee warra imaanaa isinitti kennaman sana humnaan hin bulchinaa.

\VS{4}Isinis yommuu hangafni tiksootaa mulʼatutti gonfoo ulfinaa kan miidhaginni isaa irraa hin badne argattu.


\par }{\SH Dargaggootaaf
\par }
{\PP \VS{5}Yaa dargaggoota, isinis akkasuma maanguddoota jalatti bulaa. Hundi keessanis tokkoo tokkoo keessaniif gad of qabiisa akka wayyaatti uffadhaa;

\par }{\Q “Waaqni of tuultotaan ni morma;

\par }{\QB warra gad of qabaniif immoo ayyaana kennaatii.”\FTNT{*}{{\FR 5:5 }{\FT{}}{\XT{Fak 3:34}}}


\par }{\MM \VS{6}Kanaafuu akka Waaqni yeroo malutti ol isin qabuuf, harka isaa humna qabeessa sana jalatti gad of qabaa.

\VS{7}Inni isiniif waan yaaduuf, yaaddoo keessan hunda isa irra kaaʼadhaa.


\par }{\PP \VS{8}Warra of qaban taʼa; dammaqaas. Diiyaabiloos diinni keessan nama liqimsu barbaadee akkuma leenca aaduu nanaannaʼaatii.

\VS{9}Sababii akka obboloonni keessan warri addunyaa guutuu keessa jiraatan dhiphina akkasii dhiphachaa jiran beektaniif amantiitti jabaadhaatii isaan mormaa.


\par }{\PP \VS{10}Waaqni ayyaana hundaa karaa Kiristoosiin gara ulfina isaa kan bara baraatti isin waame sun erga isin yeroo gabaabaaf dhiphattanii booddee inni mataan isaa guutuu isin taasisa; isin dhaaba; isin jabeessas.

\VS{11}Bara baraa hamma bara baraatti humni isaaf haa taʼu. Ameen.


\par }{\BB \par }
{\SH Dhaamsa Nagaa Xumuraa
\par }
{\PP \VS{12}Anis isin jajjabeessuudhaaf, akka wanni kun ayyaana Waaqaa isa dhugaa taʼe sana dhugaa baʼuuf harka Silwaanos isa ani akka obboleessa amanamaatti hedu sanaatiin gabaabumatti barreessee isinii ergeera. Ayyaana kanaan jabaadhaa dhaabadhaa.


\par }{\BB \par }
{\PP \VS{13}Waldaan kiristaanaa isheen isin wajjin filatamtee Baabilon keessa jirtu sun nagaa isinii dhaamti; ilmi koo Maarqosis akkasuma nagaa isinii dhaama.


\par }{\PP \VS{14}Dhungoo jaalalaatiin nagaa wal gaafadhaa.

\par }{\BB \par }
{\PP Isin warra kan Kiristoos taatan hundaaf nagaan haa taʼu.

\par }